Забележителност на града е 90-метровата скална цитадела в центъра, наречена от жителите Сиврикоя. Цитаделата е типичен пример за изсечено в меката вулканична скала укрепление, ползвано през византийско време от местното гръцко население за защита от арабските нападения. В близкия град Учхисар има друга такава крепост, издялана в скалата в най-високата част на града.